CELEX: 62010CN0521
Language: el
Date: 2010-11-08 00:00:00
Title: Υπόθεση C-521/10 P: Αναίρεση που άσκησε στις 8 Νοεμβρίου 2010 η Abril Asistencia, S.L. κατά της διατάξεως που εξέδωσε το Γενικό Δικαστήριο (δεύτερο τμήμα) στις 24 Αυγούστου 2010 στην υπόθεση T-386/09, Grúas Abril Asistencia, S.L. κατά Ευρωπαϊκής Επιτροπής

29.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 30/18
            
         Αναίρεση που άσκησε στις 8 Νοεμβρίου 2010 η Abril Asistencia, S.L. κατά της διατάξεως που εξέδωσε το Γενικό Δικαστήριο (δεύτερο τμήμα) στις 24 Αυγούστου 2010 στην υπόθεση T-386/09, Grúas Abril Asistencia, S.L. κατά Ευρωπαϊκής Επιτροπής
   (Υπόθεση C-521/10 P)
   ()
   2011/C 30/30
   Γλώσσα διαδικασίας: η ισπανική
   
      Διάδικοι
   
   
      Αναιρεσείουσα: Grúas Abril Asistencia, S.L. (εκπρόσωπος: R. García García, δικηγόρος)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   Να δεχτεί τα προβαλλόμενα επιχειρήματα, να αναιρέσει, κατ’ εφαρμογή των αναγκαίων νόμιμων διαδικασιών, την ως άνω διάταξη του Γενικού Δικαστηρίου η οποία απέρριψε την προσφυγή ακυρώσεως ως απαράδεκτη, να κρίνει, ως εκ τούτου, παραδεκτή την προσφυγή αυτή δεδομένου ότι η νυν αναιρεσείουσα νομιμοποιούνταν ενεργητικώς να την ασκήσει, και να αποφανθεί οριστικώς επί της ουσίας δεχόμενο τα αιτήματα της αναιρεσείουσας.
   
      Λόγοι αναιρέσεως και κύρια επιχειρήματα
   
   Με την αίτηση αναιρέσεως, ζητείται να αναιρεθεί η ως άνω διάταξη του Γενικού Δικαστηρίου με την οποία απορρίφθηκε ως απαράδεκτη η προσφυγή ακυρώσεως που ασκήθηκε κατά αποφάσεως της Ευρωπαϊκής Επιτροπής να μην κινήσει καμία διαδικασία για την παύση των καταγγελλόμενων παραβάσεων. Το Γενικό Δικαστήριο έκρινε ότι η άρνηση αυτή της Επιτροπής δεν υπόκειται σε προσφυγή ακυρώσεως ασκούμενη από ιδιώτη.
   Η αναιρεσείουσα προβάλλει ότι οι ιδιώτες νομιμοποιούνται να ασκούν προσφυγές ακυρώσεως, όπως προβλέπουν το άρθρο 230 ΕΚ και το άρθρο ΙΙΙ-365 της Συνθήκης [για τη θέσπιση Συντάγματος της Ευρώπης] και όπως ορίζει η νομολογία, στις περιπτώσεις κατά τις οποίες οι εν λόγω ιδιώτες αποτελούν αποδέκτες της προσβαλλόμενης αποφάσεως, η οποία τους επηρεάζει άμεσα και ατομικά. Με την αίτηση αναιρέσεως, η αναιρεσείουσα ζητεί να αναιρεθεί η απόφαση του Γενικού Δικαστηρίου κατά το μέρος που κρίνει την προσφυγή απαράδεκτη και, κατά συνέπεια, να κρίνει την προσφυγή παραδεκτή.